La Biblioteca d’Adults romandrà tancada la setmana fallera per tasques de manteniment elèctric
2025-07-24

La Biblioteca d’Adults romandrà tancada la setmana vinent per tasques de manteniment elèctric, en el seu objectiu de continuar realitzant millores a la sala per al benefici dels seus usuaris

La Regidoria de Joventut i Cultura, dirigida per Javier Naharros, ha informat que, del 14 al 18 de març, es duran a terme diferents accions centrades en el manteniment, la millora i la renovació de la sala de la biblioteca d’adults, concretament, tasques de cablejat elèctric, per la qual cosa es realitzaran talls de llum. Quan es reprenga el servei de préstec i devolucions de la Biblioteca d’Adults, als préstecs de fons que hagen vençut durant aquest període, se’ls eliminarà la seua respectiva “sanció” per ser causa aliena als usuaris.

En el cas de la Sala d’Estudi VAE, a la qual s’accedirà per la porta situada en la segona planta de la Casa de Cultura, romandrà oberta durant la setmana fallera en l’horari de la Casa de Cultura, concretament, el dilluns 14 i el dimarts 15 de març de 8.15 a 20.45 hores i el dimecres 16 i el dijous 17 de març de 09.00 a 13.00 hores. El divendres 18 de març romandrà tancada.

Per part seua, la Biblioteca Infantil romandrà tancada dimecres 16, dijous 17 i divendres, 18 de març.

S’anirà informant la ciutadania de l’obertura de les instal·lacions de la Biblioteca d’Adults conforme avancen de les tasques de manteniment i millora.